Why Prophets Sent To Only Bani-Israel And To Areas Of Middle East
ایسا دعوی کرنا کیسے ممکن ہے کہ خدا نے باقی اقوام میں انبیا نہیں بھیجے؟ بنی اسرائیل کی تاریخ جب شروع ہوتی ہے تو ہمیں انبیا صرف بنی اسرائیل میں نظر آتے ہیں، اس سے پہلے کے لیے کوئی دعوی نہیں کیا جا سکتا جب تک تمام اقوام کی تاریخ کی تحقیق نہ کر لی جائے کہ وہاں کوئی نبی نہیں آیا۔ مشرق وسطی معلوم دنیا کا مرکزی علاقہ رہا ہے۔ یہاں انبیا کی بعثت کی خبر وہی کام دیتی تھی جو ہر نبی اپنی اپنی قوم میں کرتا تھا۔ اس قوم اور بعد ازاں عرب میں میں آخری رسول بھیج کر خدا نے اپنے زندہ وجود کے ثبوتوں کی تاریخ بنائی اور محفوظ کر کے دنیا کے سامنے رکھ دی ہے۔ چنانچہ وہ مقصد حاصل ہو گیا جس کے لیے انبیا آتے ہیں۔